Doložka

finančných, ekonomických, environmentálnych vplyvov a vplyvov na  zamestnanosť

Prvá časť – odhad vplyvu na verejné financie:

Zriadenie a činnosť Úradu špeciálnej prokuratúry zakladá zvýšené nároky na štátny rozpočet v roku 2004  v sume 53 776 000 Sk, z toho 22 112 000 Sk na mzdové prostriedky,  6 634 000 Sk na poistné,  2 200 000 Sk na prevádzkové výdavky a 22 830 000 Sk na materiálne vybavenie (z toho  2 070 000 Sk na bežné výdavky a 20 760 000 Sk na kapitálové výdavky). Tieto nároky na štátny rozpočet sú už zohľadnené v rozpočtovej kapitole Generálnej prokuratúry Slovenskej republiky v zákone o štátnom rozpočte na rok 2004, s výnimkou kapitálových výdavkov v sume 20 760 000 Sk, ktoré sú premietnuté  do rozpočtovej kapitoly Ministerstva spravodlivosti Slovenskej republiky.  Preto sa navrhuje v zmysle listu z listu podpredsedu vlády a ministra financií Slovenskej republiky č. 4557/2003 – KM z 12. decembra 2003,  aby vláda Slovenskej republiky uložila podpredsedovi vlády   a ministrovi spravodlivosti Slovenskej republiky prehodnotiť rozpočet kapitálových výdavkov rozpočtovej kapitoly Ministerstva spravodlivosti Slovenskej republiky s cieľom presunúť  v prospech rozpočtovej kapitoly Generálnej prokuratúry Slovenskej republiky sumu 20 760 000 Sk a v termíne do 15. januára 2004 navrhnúť vykonanie rozpočtového opatrenia. 

Druhá časť – odhad vplyvu na obyvateľov, hospodárenie podnikateľskej sféry a iných právnických osôb:

Predpokladá sa, že zriadenie a činnosť Úradu špeciálnej prokuratúry prispeje k zefektívneniu boja  proti korupcii a organizovanému zločinu.

Tretia časť – odhad vplyvu na životné prostredie:

Problematika upravená v predloženom materiáli nebude mať priamy vplyv na životné prostredie.

Štvrtá časť – odhad vplyvu na zamestnanosť:

Zriadenie Úradu špeciálnej prokuratúry zakladá zvýšenie nárokov na pracovné sily a organizačné zabezpečenie v rozsahu, ktorý predpokladá predložený návrh.